เป็นร้านในห้างเซ็นทรัลพัทยา ห้างนี้ค่อนข้างเก่าครับ แต่ว่ามีร้านอาหารที่หาทานได้หลายร้าน ใกล้โรงแรม เดินทางสะดวกมากเลยครับ ร้านนี้ก็เช่นกัน เห็นป้ายติดมีโปรโมชั่นมากมาย เลยลองแวะไปทาน พนักงานยังไม่ค่อยโอเค อาจจะต้องปรับปรุงเรื่องบริการ การพูดกับลูกค้าควรมีหางเสียงนิดนึงครับ

ผมสั่งเป็นโปรโมชั่น Steak Buddy คือมีสเต็กไก่+ไส้กรอกหมูคูโรบูตะ คู่กับ สปาเก็ตตี้เบคอนและเห็ดครีมซอส ในราคาเพียง 139.- ถือว่าถูกมากครับ สเต็กไก่ติดหนัง นุ่ม รสชาติใช้ได้ แต่มันเยิ้มไปนิด ไส้กรอกหมูนี่ใช้ได้เลย อาจจะมีแป้งผสมบ้าง แต่ไม่เยอะเหมือนไส้กรอกในเซเว่นแน่นอน ส่วนสปาเกตตี้ไม่ผ่านครับ จืดชืด ไม่อร่อย ต้องหาซอสมาใส่ เหมือนทานแป้งเปล่าๆ สำหรับเมนูนี้ B

รสชาติ B
ราคา A
บรรยากาศ C+
บริการ B
สะอาด B